Delta fluminis

Delta fluminis, saepe delta tantum appellata, est forma terrestris a depositione sedimentorum a flumine ablatorum, genus ostii, quo in multa deverticula vel cornua flumen dividitur, quae in mare vel lacum effunduntur. Saepe formam trianguli deorsum visae habent. Insulas permultas plerumque habent, saepe paludinosas. Inter terras alluviales saepe iacent. 

Antiqui deltam Nili bene cognoverant, et haec prima delta nominabatur; deltae ceterae ex hac delta nomen ceperunt.

Deltae maximae
Inter maximas orbis terrarum deltas sunt sequentes.
 Gangis, area 105,6 milia chm²
 Fluminis Amazonum, 100 milia chm²
 Lenae, 45,5 milia chm²
 Meconis, 40,6 milia chm²
 Indi, 41,4 milia chm²
 Mississippii, 28,6 milia chm²
 Nili, 24 milia chm²
 Volgae, 19 milia chm²


Deltae interiores
Interdum, cum flumen in lacum exsiccatum effundebatur, deverticula deltae veteris rursum coniunguntur; hoc delta interior appellatur. Exemplum est Niger flumen.

Mississippius flumen deltam veram maximam habet in Ludoviciana civitate, ubi in sinum Mexicanum influit; regio autem, quae saepius  nominatur, sensu hydrographico nec delta nec delta interior est.

Nexus externi
 Deltae orbis terrarum. Universitas Publica Ludoviciana.

Categoria:Flumina
Categoria:Hydrographia
Categoria:Hydrologia